SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 253

**2021. gada 21. decembrī plkst. 10.00**

Videokonferences formātā

Sēdē piedalās:

**komisijas deputāti**:

Juris Rancāns

Edvīns Šnore

Ainars Bašķis

Raimonds Bergmanis

Ivans Klementjevs

Ainars Latkovskis

Māris Možvillo

Mārtiņš Šteins

Atis Zakatistovs

**uzaicinātās personas:**

* Ministru prezidenta parlamentārā sekretāre **Evika Siliņa;**
* Veselības ministrijas Juridiskā departamenta direktore **Ilze Šķiņķe;**
* Veselības ministrijas Sabiedrības veselības departamenta Vides veselības nodaļas vadītāja **Jana Feldmane;**
* Aizsardzības ministrijas valsts sekretārs **Jānis Garisons;**
* Aizsardzības ministrijas parlamentārā sekretāre **Baiba Bļodniece;**
* Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vadītāja **Liene Liepiņa;**
* Aizsardzības ministrijas Juridiskā departamenta Tiesību aktu nodaļas vadītāja vietniece **Irina Šamarina;**
* Aizsardzības ministrijas Jaunsardzes centra direktors **Aivis Mirbahs;**
* Pulkveža Oskara Kalpaka Profesionālās vidusskolas direktora vietnieks militārās izglītības un nodrošinājuma jautājumos **Andis Ābelīts;**
* Tieslietu ministrijas Valststiesību departamenta direktore **Sanita Armagana**;
* Iekšlietu ministrijas parlamentārais sekretārs **Mārtiņš Šteins;**
* Iekšlietu ministrijas valsts sekretāra vietnieks Juridiskā departamenta direktors **Vilnis Vītoliņš**;
* Iekšlietu ministrijas Nozares politikas departamenta direktora vietnieks **Imants Zaķis;**
* Iekšlietu ministrijasStarptautisko tiesību nodaļas juriste **Krista Brača;**
* Valsts robežsardzes Juridiskās nodaļas priekšnieks kapteinis **Jānis Voitehovičs;**
* Satiksmes ministrijas valsts sekretāra vietnieks **Dins Merirands;**
* Tiesībsarga vietniece **Ineta Piļāne**;
* Valsts ieņēmumu dienesta Personālvadības pārvaldes Personāla apkalpošanas daļas vadītāja vietnieks **Artis Gudļevskis**.

**citas personas:**

Saeimas deputāts Kaspars Ģirģens

Saeimas Juridiskā biroja **vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. Ministru kabineta 2021. gada 14. decembra rīkojums Nr. 960 “Grozījums Ministru kabineta 2021. gada 9. oktobra rīkojumā Nr. 720 “Par ārkārtējās situācijas izsludināšanu””.

2. Grozījumi Valsts aizsardzības mācības un Jaunsardzes likumā (1148/Lp13) 3. lasījums.

3. Grozījumi Nacionālo bruņoto spēku likumā (1124/Lp13) 3. lasījums.

4. Grozījumi Valsts robežsardzes likumā (1162/Lp13) 2. lasījums.

5. Dažādi.

**J.Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību un uzaicinātajām amatpersonām.

1. Ministru kabineta 2021. gada 14. decembra rīkojums Nr. 960 “Grozījums Ministru kabineta 2021. gada 9. oktobra rīkojumā Nr. 720 “Par ārkārtējās situācijas izsludināšanu””.

**J.Rancāns** dod vārdu Ministru prezidenta parlamentārai sekretārei E.Siliņai iepazīstināšanai ar aktuālo situāciju un Ministru kabineta 2021. gada 14. decembra rīkojumu Nr. 960 “Grozījums Ministru kabineta 2021. gada 9. oktobra rīkojumā Nr. 720 “Par ārkārtējās situācijas izsludināšanu””.

**E.Siliņa** informē, ka 14. decembra rīkojums ir tehniskas dabas grozījums par pulcēšanos drošajā režīmā reliģiskās darbības veikšanas vietās. Iepriekšējā ārkārtējās situācijas rīkojumā tika noteikts regulējums un prasības, kādā veidā notiek šie pasākumi, bet netika pateikts, kā notiek cilvēku izkārtošana telpās reliģiskā pasākuma laikā. Lai nodrošinātu vienveidīgumu dažāda veida pulcēšanās prasībām, tad arī reliģiskās darbības veikšanas vietās ir paredzēts piemērot šīs prasības. Apmeklētājiem šī pasākuma laikā jālieto sejas maskas, tiek nodrošinātas individuālas sēdvietas (ja tās nevar nodrošināt, tad cilvēki stāv fiksētās stāvvietās, ievērojot 2m distanci, un kopēji no visas platības tiek nodrošināts ne mazāk kā 15m2).

Vakcinācijas temps pēdējo 3 nedēļu laikā ir aptuveni 69 tūkstoši nedēļā, un no visiem iedzīvotājiem 68% ir uzsākuši vakcināciju, bet 64% noslēguši vakcinācijas kursu. Arvien vairāk cilvēku saņem balstvakcināciju. Valdība izsaka aicinājumu visiem, kuriem pienācis laiks saņemt 3 vakcīnas devu, nekavēties ar to. Imunizācijas valsts padome ir nākusi klajā ar aicinājumu jau faktiski pēc 3 mēnešiem, kā ir pabeigta pirmreizējā abu vakcīnu saņemšana, uzsākt balstvakcīnu saņemšanu, kas ir viens no galvenajiem aizsardzības līdzekļiem pret Omikron izplatību.

Valdība pagājušajā nedēļā apstiprināja grozījumus noteikumos Nr. 662 “Epidemioloģiskās drošības pasākumi Covid-19 infekcijas izplatības ierobežošanai”, kur ārvalstu diplomātu sertifikāti tiek atzīti arī Latvijā, tāpat arī gadījumos, kad pacientam, kas saņēmis ārstu konsīlija atzinumu par vakcinācijas atlikšanu, tiek izsniegts sertifikāts, lai varētu piedalīties epidemioloģiski drošos pasākumos, apmeklēt tirdzniecības centrus. Vakcinācijas veikšanas procesā turpmāk tiek iesaistīti arī farmaceiti.

Šodien valdība izskatīs, kāda ir situācija saistībā ar Omikron izplatību Latvijā, saistībā ar ielidošanu iebraucējiem tiek plānota testēšanas palielināšana. Tā visdrīzāk nebūs lidostā.

Aicina atbalstīt tehnisko grozījumu rīkojumā.

J.Rancāns pateicas par rīkojuma grozījumu prezentāciju. Dod vārdu ministriju un citu institūciju pārstāvjiem.

**J.Feldmane** papildina, ka tiek prognozēts, ka 2022. gada janvārī, februārī varētu aktivizēties gripa, līdz ar to aicina sabiedrību, arī riska grupas, vakcinēties pret gripu vienlaikus ar Covid vakcīnu.

S.Armagana skaidro, ka šie grozījumi nepieciešami baznīcām, lai salāgotu, ka koncertos un dievkalpojumos personas var sēdēt pēc vienādas sistēmas. Lūgums atbalstīt.

M.Šteins atbalsta MK rīkojuma grozījumus.

I.Piļānei jautājumu nav.

J.Rancāns dod vārdu deputātiem.

*Komisijas deputātiem jautājumu nav.*

J.Rancāns aicina deputātus saskaņā ar Saeimas kārtības ruļļa 169. pantu balsot un pieņemt lēmumu par vārda došanu deputātam K.Ģirģenam.

(169. (1) Komisijas sēdēs var piedalīties ar padomdevēja tiesībām Prezidija locekļi un viens no deputātiem, kas parakstījuši attiecīgo likumprojektu vai citu iesniegumu, kā arī citu komisiju izraudzītie ziņotāji par apspriežamo likumprojektu. Komisijai ir tiesības pieaicināt lietpratējus — gan pastāvīgus, gan atsevišķiem gadījumiem. Viņiem ir padomdevēja tiesības.

(2) Komisijas sēdē var būt klāt arī citi deputāti, bet padomdevēja tiesības viņi bauda tikai uz īpaša komisijas lēmuma pamata.

(3) Komisijas atklātajās sēdēs var būt klāt frakcijas vai politiskā bloka pilnvarota persona, kā arī deputāta palīgs.)

*Notiek balsošana.*

*Par – 4 (R.Bergmanis, I.Klementjevs, M.Možvillo, M.Šteins); pret – 2 (J.Rancāns, A.Bašķis); atturas – 3 (E.Šnore, A.Latkovskis, A.Zakatistovs).*

*Deputāti* ***neatbalsta*** *lēmumu par**vārda došanu deputātam K.Ģirģenam.*

**J.Rancāns** aicina deputātus balsot par atbalstu komisijas sagatavotajam Saeimas lēmuma projektam   [“Par Ministru kabineta 2021. gada 14. decembra rīkojumu Nr. 960, ar kuru grozīts 2021. gada 9. oktobra rīkojums Nr. 720 “Par ārkārtējās situācijas izsludināšanu”"](https://titania.saeima.lv/LIVS13/saeimalivs_lmp.nsf/0/016D8178299BF048C22586A200370007?OpenDocument).

*Notiek balsošana.*

*Par – 7 (J.Rancāns, E.Šnore, A.Bašķis, A.Latkovskis, M.Možvillo, M.Šteins, A.Zakatistovs); pret – nav; atturas – 2 (R.Bergmanis, I.Klementjevs).*

*Deputāti* ***atbalsta*** *Ministru kabineta 2021. gada 14. decembra rīkojumu Nr. 960, ar kuru grozīts 2021. gada 9. oktobra rīkojums Nr. 720 “Par ārkārtējās situācijas izsludināšanu”.*

**J.Rancāns** aicina brīvprātīgi pieteikties, ja kāds vēlas būt referents par lēmuma projektu.

*Deputāti nepiesakās.*

**J.Rancāns** piedāvā savu kandidatūru referentam par lēmumprojektu.

*Deputātiem nav iebildumu.*

**J.Rancāns** papildina, ka visticamāk jau rīt šis jautājums tiks skatīts Saeimas plenārsēdē, un informē, ka laikā no plkst. 15.00 objektīvu iemeslu dēļ šajā sēdē nevarēs piedalīties, tādēļ aicina noteikt “rezerves” referentu lēmumprojektam. Piedāvā E.Šnores kandidatūru.

*E.Šnorem nav iebildumu.*

**LĒMUMS:**

- atbalstīt un virzīt izskatīšanai Saeimā lēmuma projektu “Par Ministru kabineta 2021. gada 14. decembra rīkojumu Nr. 960, ar kuru grozīts 2021. gada 9. oktobra rīkojums Nr. 720 “Par ārkārtējās situācijas izsludināšanu””;

- noteikt referentu par lēmuma projektu J.Rancānu (“rezerves” referents – E.Šnore).

2. Grozījumi Valsts aizsardzības mācības un Jaunsardzes likumā (1148/Lp13) 3. lasījums.

J.Rancāns informē, ka par izskatāmo likumprojektu saņemti 3 priekšlikumi, aicina komisiju tos izskatīt.

**Nr.1** – Saeimas Juridiskā biroja priekšlikums – Aizstāt likuma 6. panta otrās daļas ievaddaļā, 12. panta otrās daļas ievaddaļā un pārejas noteikumu 6. punktā vārdus “uz Jaunsardzes centru pārvietots profesionālā dienesta karavīrs vai ar Jaunsardzes centru darba tiesiskās attiecībās esošs profesionālā dienesta karavīrs” ar vārdiem “profesionālā dienesta karavīrs”.

**J.Rancāns** dod vārdu priekšlikuma autoriem.

**L.Millere** informē, ka priekšlikums attiecas uz diviem pantiem un pārejas noteikumu punktu. Pamatojums – JB ieskatā likuma normas netiek veidotas gluži kā instrukcija, nav nepieciešams ietvert pārāk detalizētu regulējumu. Piedāvā garā formulējuma vietā lietot formulējumu “profesionālā dienesta karavīrs”.

**L.Liepiņai** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Saeimas Juridiskā biroja priekšlikums – Aizstāt likuma 6. panta trešajā daļā un 12. panta trešajā daļā vārdus “un pilda” ar vārdiem “ja pilda”.

**L.Millere** informē, ka šis ir redakcionālas dabas priekšlikums – pēc būtības nekas netiek mainīts. Pamatojums – tagad ir skaidrs, ka palīgteikums attiecas tikai uz iekšlietu sistēmā dienošām personām.

**L.Liepiņai** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts****.*

**Nr.3** – Saeimas Juridiskā biroja priekšlikums – Precizēt pārejas noteikumu 5. punktā norādīto termiņu.

**L.Millere** informē, ka jāveido komisijas priekšlikums, jo JB nevar paredzēt, kāds termiņš būs nepieciešams MK noteikumu izdošanai.

**L.Liepiņa** lūdz iekļaut termiņu – 2022. gada 1. aprīlis.

**L.Millerei** nav iebildumu.

**J.Rancāns** aicina komisiju atbalstīt šo priekšlikumu veidot komisijas priekšlikumu, iekļaujot termiņu – 2022. gada 1. aprīlis.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts, tiek veidots komisijas priekšlikums,*** iekļaujot termiņu – 2022. gada 1. aprīlis.

J.Rancāns informē, ka visi saņemtie priekšlikumi ir izskatīti, aicina komisiju atbalstīt likumprojektu 3.lasījumam.

*Notiek balsošana.*

*Par – 9 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, A.Zakatistovs); pret – nav; atturas – nav.*

**LĒMUMS:**

**-** atbalstīt likumprojektu “Grozījumi Valsts aizsardzības mācības un Jaunsardzes likumā” (1148/Lp13) un virzīt izskatīšanai Saeimas sēdē 3.lasījumā.

3. Grozījumi Nacionālo bruņoto spēku likumā (1124/Lp13) 3. lasījums.

J.Rancāns informē, ka par izskatāmo likumprojektu saņemti 5 priekšlikumi, aicina komisiju tos izskatīt.

**Nr.1** – Saeimas Juridiskā biroja priekšlikums – Izteikt likumprojekta 2. panta pirmo daļu ieteiktā redakcijā.

**L.Millere** informē, ka šis ir redakcionālas dabas priekšlikums – piedāvā 61. panta nosaukumu papildināt panta beigās, nevis vidū.

**I.Šamarinai** nav iebildumu, bet no savas puses skaidrības labad piedāvā visu panta nosaukumu izteikt jaunā redakcijā.

**L.Millere** komentē, ka rezultātā tas ir tieši tas pats, kas jau ir piedāvāts saistībā ar minēto grozījumu, tikai šajā gadījumā būtu jāveido komisijas priekšlikums.

**J.Rancāns** aicina komisiju atbalstīt šo JB priekšlikumu un komisijas priekšlikumu neveidot.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Saeimas Juridiskā biroja priekšlikums – Papildināt 6.1 panta piektās daļas ievaddaļu (likumprojekta 2.pants) pēc vārda “zemessargam” ar vārdiem “pildot pienākumus”.

**L.Millere** informē, ka arī šis ir redakcionālas dabas priekšlikums – pēc būtības nekas netiek mainīts. Piedāvāts tādēļ, lai pantā būtu daudzmaz vienāda pieeja attiecībā uz viņa veidošanu.

**I.Šamarinai** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts****.*

**Nr.3** – Aizsardzības ministra A.Pabrika priekšlikums – Papildināt Nacionālo bruņoto spēku likuma 6.1 panta trešo daļu ar 5.1 punktu ieteiktā redakcijā.

“51) Pulkveža Oskara Kalpaka profesionālajai vidusskolai – jaunākā militārā instruktora profesionālās izglītības programmas, interešu izglītības un ārpusskolas aktivitāšu īstenošanā;”.

**J.Rancāns** dod vārdu priekšlikuma autoriem.

**J.Garisons** informē, ka priekšlikums nepieciešams sakarā ar O.Kalpaka vidusskolas izveidošanu ar šo mācību gadu. Lai formāli NBS varētu sniegt atbalstu šai vidusskolai dažādos pasākumos (piemēram, transporta atbalstu), ir jāsakārto šī sadaļa, un jābūt juridiskam pilnvarojumam, ka NBS sniedz atbalstu ne tikai jaunsardzei, bet arī O.Kalpaka vidusskolai. Lūdz atbalstīt iekļaut šo pilnvarojumu, lai NBS būtu tiesīgi sniegt minēto atbalstu.

**L.Millerei** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts****.*

**Nr.4** – Saeimas Juridiskā biroja priekšlikums – Apsvērt, vai 6.1 panta sestās daļas 9., 10. un 12. punktā (likumprojekta 2. pants) nebūtu izslēdzami vārdi “izpildot Militārās policijas uzdevumus un pienākumus vai veicot to tiesību normu ievērošanas pārbaudi, kuru izpildes kontrole vai uzraudzība uzdota Militārajai policijai”.

**L.Millere** informē, ka JB aicina pieturēties vienveidīgai pieejai pantā ietverto normu formulēšanai, novēršot liekvārdību.

**I.Šamarina** komentē, ka priekšlikumu atbalsta daļēji. Piekrīt, ka tiek izslēgti vārdi “Militārās policijas uzdevumus un pienākumus vai”, bet pārējo nepieciešams saglabāt.

**L.Millere** skaidro, ka šajā gadījumā nepieciešams veidot komisijas priekšlikumu šādā redakcijā: “Izslēgt 6.1 panta sestās daļas 9., 10. un 12. punktā vārdus “izpildot Militārās policijas uzdevumus un pienākumus vai””.

**J.Rancāns** aicina komisiju atbalstīt šo priekšlikumu veidot komisijas priekšlikumu.

*Deputātiem nav iebildumu.*

*Priekšlikums* ***Nr.4*** *komisijā* ***atbalstīts, tiek veidots komisijas priekšlikums*** *JB ieteiktajā redakcijā.*

**Nr.5** – Saeimas deputāta K.Ģirģena priekšlikums – Izteikt likuma 20. panta pirmo daļu ieteiktā redakcijā.

**K.Ģirģens** skaidro, ka priekšlikums paredz to, ka NBS būtu pienākums pastāvīgi izvietot savus spēkus pie Austrumu robežas (pie Krievijas un pie Baltkrievijas robežas).

**J.Garisons** informē, ka saprot satraukumu par robežas drošību un norāda, ka NBS izvietoti uz robežas jau no jūnija, un attiecīgi visi atbilstošie plāni ir gatavi. Ja ir vēlme noteikt vienību izvietojumu, tas attiecīgi nav šī likuma subjekts, jo likums nenosaka NBS vienību izvietojumu, to nosaka atbilstošie plāni un no tiem izriet spēja reaģēt (spēja reaģēt kopumā ir ļoti augsta, ir veikta plānu salāgošana ar VRS). Aicina neatbalstīt šo priekšlikumu.

**L.Millerei** nav komentāru, jo tā ir AM kompetence.

**J.Rancāns** aicina komisiju neatbalstīt šo priekšlikumu un balsot.

*Notiek balsošana.*

*Par – nav; pret – 9 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, A.Zakatistovs); atturas – nav.*

*Priekšlikumu* ***Nr.5*** *komisija* ***neatbalsta****.*

J.Rancāns informē, ka visi saņemtie priekšlikumi ir izskatīti, un aicina komisiju atbalstīt likumprojektu 3.lasījumam.

*Notiek balsošana.*

*Par – 9 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, A.Zakatistovs); pret – nav; atturas – nav.*

**LĒMUMS:**

**-** atbalstīt likumprojektu “Grozījumi Nacionālo bruņoto spēku likumā” (1124/Lp13) un virzīt izskatīšanai Saeimas sēdē 3.lasījumā.

4. Grozījumi Valsts robežsardzes likumā (1162/Lp13) 2. lasījums.

J.Rancāns informē, ka par izskatāmo likumprojektu saņemts 1 priekšlikums, aicina komisiju to izskatīt.

**Nr.1** – Iekšlietu ministres M.Golubevas priekšlikums – Papildināt likumprojektu ar jaunu 1. pantu, attiecīgi mainot turpmāko pantu numerāciju, ieteiktā redakcijā.

**J.Rancāns** dod vārdu priekšlikuma autoriem.

**V.Vītoliņš** informē, ka neilgu laiku atpakaļ Saeima pieņēma grozījumus Valsts robežas likumā, kā rezultātā likums tika papildināts ar jaunu institūtu – “patrulēšanas joslas un robežzīmju uzraudzības joslas”. Priekšlikuma būtība ir saskaņot terminoloģiju un likumus.

**L.Millerei** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

J.Rancāns aicina komisiju atbalstīt likumprojektu 2.lasījumam.

*Notiek balsošana.*

*Par – 9 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, A.Zakatistovs); pret – nav; atturas – nav.*

**LĒMUMS:**

**-** atbalstīt likumprojektu “Grozījumi Valsts robežsardzes likumā” (1162/Lp13) un virzīt izskatīšanai Saeimas sēdē 2.lasījumā;

- noteikt priekšlikumu iesniegšanas termiņu 3.lasījumam – 5 dienas.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.50.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E. Šnore